( 188) 



en partie par les dictes manufactures, il fault mectre petite 

 imposition et tailles sur la matière et estoffe entrant au pays 

 qui sert ou est nécessaire à la dicte manufacture, et au 

 contraire plus grande sur celle qui croit au pays à la sortie 

 et transport qui s'en faict en aultre pays. 

 » Sur les victuailles nécessaires au peuple, mesmes sur la 

 consumption, il est bon d'y mectre nulle ou petite imposi- 

 tion, le tout afin que pouvant vivre à bon marché et recou- 

 vrer les dictes estofFes à prix raisonnable, il puisse tant 

 meilleur marché donner des ouvrages et manufactures et 

 pour par ce moyen en avoir bonne isçue, aultant ou plus 

 que ses voisins. 



» Sur les manufactures qui d'ailleurs entrent au pays pour 

 y cstre consommez et usez et qui y sont comme supcrfluz 

 et non nécessaires, l'on s'y peult eslargir quelque peu 

 d'avantage. 



» Mais il y a ceste distinction à faire, à sçavoir qu'il y a des 

 manufactures estrangères qui entrent au pays jà du tout 

 aschevées et prestes à estre consommées , soit au pays ou 

 pour passer oultre, et d'aultres qui y ont encores besoing 

 de nostre ouvrage ou manufacture peu ou beaucoup, et 

 puis se tirent du pays et sont envoyées en tout ou en partie 

 es aultres provinces. Selon quoy et sur ceste distinction, il 

 fauldroit moycnner et apprester la dicte imposition tant 

 d'entrée que d'issue. 



» Le duc d'Alve , de son temps, voulut avoir le xxx e denier 

 à la sortie, il lui fust remonstré que l'on envoyoit par deçà 

 des draps et layettes blancqz d'Angleterre et d'ailleurs, des 

 soyes crues, de l'estaing à refondre, de la cire, sucre, 

 cuyvre, especerie et aultres marchandises qui ne venoyent 

 ici que pour estre accoustrées, rccepvoir teinture et aultre 

 manufacture et perfection , et puis estoyent quasy toutes 

 transportées et consommées en aultres pays, et que grand 

 nombre de peuple en vivoit par deçà, et que par le dit 



